stanford-oval/wikipedia huggingface dataset:
ฮอนด้า แอคคอร์ด
Generation ที่ 10 (รุ่นปี พ.ศ. 2561 - 2565)

| รุ่นที่ 10 |
| --- | --- |
ฮอนด้า แอคคอร์ด LX 1.5T
ภาพรวม
เรียกอีกชื่อ: Honda Inspire (China; Dongfeng Honda)
เริ่มผลิตเมื่อ: กันยายน 2560 – 2565 (อเมริกาเหนือ) เมษายน 2561 – ปัจจุบัน (จีน) มีนาคม 2562 – ปัจจุบัน (ไทย) กุมภาพันธ์ 2563 – ปัจจุบัน (มาเลเซีย) กุมภาพันธ์ 2563 – กันยายน 2565 (ญี่ปุ่น)
รุ่นปี: 2561–2565 (อเมริกาเหนือ)
แหล่งผลิต: สหรัฐอเมริกา: แมรี่ส์วิลล์, รัฐโอไฮโอ (Marysville Auto Plant)  ญี่ปุ่น: ซะยะมะ ประเทศไทย: เทศบาลเมืองปราจีนบุรี (นิคมอุสาหกรรมโรจนะ ปราจีนบุรี) ประเทศจีน: กว่างโจว (Guangqi Honda); Wuhan (ตงเฟง ฮอนด้า, Inspire) มาเลเซีย: Alor Gajah, Melaka (Honda Malaysia Sdn Bhd)
ผู้ออกแบบ: โตชิโนบุ มินามิ (ภายนอก: 2558) โยะซูเกะ ชิมิจุ (ภายใน: 2558)
ตัวถังและช่วงล่าง
แพลตฟอร์ม: CCA
ระบบส่งกำลัง
เครื่องยนต์: เบนซิน: 1.5 L L15BE / L15BG VTEC Turbo I4 (turbo) 2.0 L K20C4 I4 (turbo) เบนซิน hybrid: 2.0 L LFA1/LFB1 PGM-Fi DOHC i-VTEC I4 + 2 Electric Motors
มอเตอร์ไฟฟ้า: มอเตอร์แม่เหล็ก AC ถาวร 2 ตัว
ระบบเกียร์: ธรรมดา 6-speed (1.5T/2.0T, Sport trim only) CVT (1.5T) อัตโนมัติ Sequential SportShift 10 จังหวะ (2.0T) e-CVT (Hybrid)
ระบบขับเคลื่อนรถไฮบริด: ไฮบริดแบบผสม (e:HEV)
มิติ
ระยะฐานล้อ: 111.4 in (2,830 mm)
ความยาว: 192.1 in (4,879 mm)
ความกว้าง: 73.2 in (1,859 mm)
ความสูง: 57.1 in (1,450 mm)
ฮอนด้า แอคคอร์ด รุ่นที่ 10 ได้เปิดตัวในวันที่ 14 กรกฎาคม พ.ศ. 2560 ต่อมาได้เริ่มเดินสายการผลิตเมื่อวันที่ 18 กันยายน 2560 และเริ่มจำหน่ายในประเทศสหรัฐอเมริกาในวันที่ 18 ตุลาคม พ.ศ. 2560 เป็นรุ่นปี 2018 ต่อมาได้จำหน่ายในประเทศแคนาดาเมื่อวันที่ 27 ตุลาคม พ.ศ. 2560 โดยโฉมนี้ได้ติดตั้งฮอนด้า เซนซิง มาในทุกรุ่นย่อยและได้ใช้เครื่องยนต์ 1.5 ลิตรเทอร์โบในรุ่นเริ่มต้น กับ 2.0 ลิตรเทอร์โบในรุ่นสูง
ในตลาดอาเซียน Honda Accord รุ่นที่ 10 เปิดตัวครั้งแรก เมื่อวันที่ 28 พฤศจิกายน พ.ศ. 2561 ที่งาน Thailand International Motor Expo และมีการเปิดราคาขายเมื่อวันที่ 19 มีนาคม พ.ศ. 2562
Generation ที่ 10 (รุ่นปี พ.ศ. 2561 - 2565) > เครื่องยนต์

| Engine | Chassis code | Horsepower | Torque |
| --- | --- | --- | --- |
| 1.5 L L15BE I4 เทอร์โบเบนซิน | CV1 | 192 hp (143 kW) at 5,500 rpm | 192 lb·ft (260 N·m) at 1,600-5,000 rpm |
| 1.5 L L15BG I4 เทอร์โบเบนซิน | CV1 | 187 hp (139 kW) at 5,500 rpm | 179 lb·ft (243 N·m) at 1,500-5,000 rpm |
| 2.0 L K20C4 I4 เทอร์โบเบนซิน | CV2 | 252 hp (188 kW) at 6,500 rpm | 273 lb·ft (370 N·m) at 1,500-4,000 rpm |
| 2.0 L LFA1 / LFB1 I4 ไฮบริดเบนซิน | CV3 | 143 hp (107 kW) at 6,200 rpm (engine) 181 hp (135 kW) at 5,000-6,000 rpm (electric motor) 212 hp (158 kW) (combined) |  129 lb·ft (175 N·m) at 3,500 rpm (engine) 232 lb·ft (315 N·m) at 0-2,000 rpm (electric motor) |
Generation ที่ 10 (รุ่นปี พ.ศ. 2561 - 2565) > ปรับปรุงใหม่

ล่าสุด Honda ประเทศไทย เตรียมเปิดตัว Accord Minorchange (หรืออาจเป็นรุ่นปรับอุปกรณ์ MY2021) โดยปรับเพิ่ม Option มากกว่าเดิม เตรียมเปิดตัวในช่วงเดือน กรกฎาคม – สิงหาคม นี้ พร้อมเปลี่ยนชื่อรุ่นย่อยใหม่ เพื่อให้สอดคล้องกับรถยนต์ที่ใช้ขุมพลัง Hybrid รุ่นอื่นๆ ของ Honda ทั้งในประเทศไทย และ ทั่วโลก
TURBO EL เปลี่ยนเป็น EL
HYBRID เปลี่ยนเป็น e:HEV EL+
HYBRID TECH เปลี่ยนเป็น e:HEV TECH
ข้อมูลรุ่นปรับปรุงใหม่
1.5 EL
เพิ่ม ระบบ Honda SENSING
ระบบปรับไฟสูงอัตโนมัติ Auto High-Beam
ระบบเตือน และ ช่วยควบคุมเมื่อรถออกนอกช่องทางเดินรถ RDM with LDM
ระบบช่วยควบคุมรถให้อยู่ในช่องทางเดินรถ LKAS
ระบบเตือนการชนรถ และ คนเดินถนน พร้อมระบบช่วยเบรก CMBS
ระบบควบคุมความเร็วอัตโนมัติแบบแปรผัน พร้อมปรับความเร็วตามคันหน้า Adaptive Cruise Control ACC with LSF Low Speed Following
เพิ่ม ไฟตัดหมอก LED
เพิ่ม ปลายท่อไอเสียคู่
เพิ่ม กระจกมองหลัง แบบตัดแสงอัตโนมัติ
เพิ่ม กระจกหน้าต่างไฟฟ้า One-touch 4 บาน
เพิ่ม ม่านบังแดดหลัง ประตูคู่หลัง
เพิ่ม ช่องจ่ายไฟ USB สำหรับผู้โดยสารตอนหลัง 2 ตำแหน่ง
เพิ่ม ระบบชาร์จไร้สาย Wireless Charger
ราคาปรับเพิ่มขึ้น 24,000 บาท (จาก 1,475,000 บาท มาเป็น 1,499,000 บาท)
สำหรับรุ่น e:HEV Hybrid (e:HEV EL+ และ e:HEV TECH)
เปลี่ยน ชื่อรุ่นย่อยใหม่ จาก Hybrid / Hybrid TECH เป็น e:HEV EL+ / e:HEV TECH
เพิ่ม ระบบฟอกอากาศภายในห้องโดยสาร SHARP Plasmacluster®
เพิ่ม กระจกหน้าต่างไฟฟ้า One-touch 4 บาน
ราคาเท่าเดิม
Generation ที่ 10 (รุ่นปี พ.ศ. 2561 - 2565) > Honda Accord เตรียมเลิกขายในญี่ปุ่น

Honda Accord (ฮอนด้า แอคคอร์ด) ถือเป็นรถยนต์อีกรุ่นที่วางขายกันมาอย่างยาวนาน จนวันที่ 25 พฤศจิกายน ปี 2024 ถึงเจเนอเรชั่นที่ 10 กันแล้ว แต่น่าเสียดายที่ในประเทศญี่ปุ่น  กำลังจะเลิกขายซีดานขนาดกลางรุ่นนี้ไป ทำให้จะไม่เหลือเก๋งขายในประเทศอีกแล้ว
จากการรายงานของสำนักข่าว Best Car Web กล่าวว่า Honda (ฮอนด้า) ประเทศญี่ปุ่น กำลังจะหยุดการจำหน่ายฮอนด้า แอคคอร์ดโฉมปัจจุบันในช่วงเดือนกันยายน พ.ศ. 2565 นี้ ซึ่งในประเทศญี่ปุ่นจะเป็นรถที่นำเข้าจากประเทศไทย แต่ในประเทศไทยรวมถึงในหลาย ๆ ที่เช่นออสเตรเลียจะยังคงขายต่อไป
Accord โฉมที่ 10 นั้นเริ่มการผลิตกันในช่วงปี 2019 โดยมีการผลิตหลัก ๆ ในประเทศไทย, จีน, มาเลเซีย และสหรัฐอเมริกา สำหรับรุ่นผลิตที่ไทยนั้น จะมีการส่งออกไปยังตลาดที่มีการขับขี่พวงมาลัยขวา เช่น ญี่ปุ่น, ออสเตรเลีย, อินโดนีเซีย และประเทศอื่น ๆ ในเขตเอเชียตะวันออกเฉียงใต้ แต่จะไม่ได้ขายในประเทศที่ใช้พวงมาลัยขวาบางแห่ง เช่น นิวซีแลนด์ , สหราชอณาจักร  และแอฟฟริกาใต้
ด้วยการเลิกวางขายของ Honda Accord นี้เอง จะถือเป็นรถรุ่นที่ 10 แล้วที่เลิกการทำตลาดในญี่ปุ่นในช่วงเวลาเพียง 18 เดือน และจะทำให้ในประเทศญี่ปุ่นไม่เหลือรถเก๋งวางขายแล้ว เพราะว่าการผลิตของซีดานขนาดกลางอีกรุ่นอย่าง Honda Legend และ Honda Clarity ที่สามารถเลือกได้ระหว่าง PHEV หรือพลังงานไฮโดรเจนก็เลิกขายไปเมื่อปีที่แล้ว รวมถึง Honda Insight Hybrid อีกด้วย และไม่ใช่ซีดานเพียงอย่างเดียว แต่รถกระบะเล็กอย่าง Acty รวมถึงสปอร์ตจิ๋ว S660 ก็เลิกขายไปแล้ว รถ 7 ที่นั่งอย่าง Odyssey ก็จะหายไปในปีนี้ และสปอร์ตตัวท็อป NSX ก็เช่นกัน
กระแสการเลิกวางขายรถยนต์หลายคัน (หลายขนาด) จะทำให้ Honda เหลือรถขายเพียงไม่กี่รุ่นในประเทศ ซึ่งหลายรุ่นเป็น Kei Car ขนาดเล็ก และยังมี Honda Jazz (ฮอนด้า แจ๊ซ), Honda HR-V (ฮอนด้า เอชอาร์-วี), Honda Civic Hatchback (ฮอนด้า ซีวิค แฮทช์แบ็ค), รถยนต์ไฟฟ้า Honda E, Honda Freed และ Honda Step WGN
Generation ที่ 11 (รุ่นปี พ.ศ. 2566)

| รุ่นที่ 11 (CY) |
| --- | --- |
2023 Honda Accord Touring Hybrid (US)
ภาพรวม
เริ่มผลิตเมื่อ: 2022–ปัจจุบัน
รุ่นปี: 2023–ปัจจุบัน
แหล่งผลิต: United States: Marysville, Ohio (Marysville Auto Plant)
ผู้ออกแบบ: Takuya Miyazawa
ตัวถังและช่วงล่าง
ประเภท: Mid-size car (D)
รูปแบบตัวถัง: รถเก๋ง 4-ประตู
ระบบส่งกำลัง
เครื่องยนต์: Petrol: 1.5 L L15BE turbo I4 (CY1) Petrol hybrid: 2.0 L I4 (CY2)
ระบบเกียร์: CVT (1.5 L) e-CVT (hybrid)
ระบบขับเคลื่อนรถไฮบริด: Power-split hybrid
มิติ
ระยะฐานล้อ: 2,830 mm (111.4 in)
ความยาว: 4,970 mm (195.7 in)
ความกว้าง: 1,860 mm (73.2 in)
ความสูง: 1,450 mm (57.1 in)
Honda ปล่อยภาพและข้อมูลตัวรถเบื้องต้นของ All NEW Honda Accord เจเนอเรชั่นที่ 11 เวอร์ชั่นอเมริกา มาพร้อมแนวคิดการออกแบบ Rugged & Sophisticated และสร้างบนโครงสร้างตัวถัง Advanced Compatibility Engineering (ACE) แบบเดียวกันกับ Honda CR-V (G6) เวอร์ชั่นอเมริกามีให้เลือก 6 รุ่นย่อย ได้แก่ LX, EX, Sport, EX-L, Sport-L และ Touring
All NEW Honda Accord G11 มาพร้อมกับชุดไฟหน้าและกระจังหน้าที่มีตรงของเส้นสายมากขึ้น นั่นทำให้ดีไซน์ด้านหน้ามีความปราดเปรียวกว่ารุ่นปัจจุบัน ทว่างานออกแบบด้านข้างและบั้นท้ายกลับมีความเป็นผู้ใหญ่มากขึ้น เนื่องจากมีเส้นชายขอบล่างบานประตู และกรอบกระจกหน้าต่างแบบ Six-wondow ที่ถูกลดทอนความโค้งงอลงไป สิ่งที่ดูแปลกตาที่สุดบน Accord ใหม่นี้ เห็นจะเป็นสเกิร์ตด้านข้างและชายล่างกันชนหน้า-หลังที่ใช้วัสดุสีดำ ซึ่งโดยปกติเรามักจะพบเห็นในรถยนต์ Crossover SUV มากกว่าจะเป็น Sedan
ดูเพิ่ม

วิกิมีเดียคอมมอนส์มีสื่อเกี่ยวกับ ฮอนด้า แอคคอร์ด
เว็บไซต์ทางการ (ประเทศไทย)
แอคคอร์ด ในงานแสดงรถปี พ.ศ. 2547 ที่สวิตเซอร์แลนด์
ฮอนด้า แอคคอร์ด โฉมที่ 1
ฮอนด้า แอคคอร์ด โฉมที่ 2
ฮอนด้า แอคคอร์ด โฉมที่ 3
ฮอนด้า แอคคอร์ด โฉมที่ 4
ฮอนด้า แอคคอร์ด โฉมที่ 5
ฮอนด้า แอคคอร์ด โฉมยุโรป
ฮอนด้า แอคคอร์ด โฉมที่ 6
ฮอนด้า แอคคอร์ด โฉมญี่ปุ่น
ฮอนด้า แอคคอร์ด โฉมยุโรป
ฮอนด้า แอคคอร์ด โฉมที่ 7
ฮอนด้า แอคคอร์ด ยูโร
ฮอนด้า แอคคอร์ด โฉมที่ 8
ฮอนด้า แอคคอร์ด โฉมยุโรป
ฮอนด้า แอคคอร์ด รุ่นปรับโฉม (ออสเตรเลีย)
ด้านหลัง
แอคอร์ด รุ่นปรับโฉม
วิเชียรมาศ

แมววิเชียรมาศที่ปรับปรุงสายพันธุ์จากฝั่งตะวันตก (ยุโรปและสหรัฐ)
รูปทรงแมววิเชียรมาศแบบพันธุ์แท้ แต่มีลักษณ์พันธุ์ทางซึ่งปรากฏลายริ้วอ่อน ๆ ที่ขาเหมือนพ่อแม่เป็นลายเสือ
วิเชียรมาศ หรือ แมวโทน บางตำราเรียก แมวแก้ว เป็นแมวไทยโบราณ ตำราว่า ตัวเป็นสีดำดังหมึกวาด และเป็นแมวมงคล  มักเลี้ยงกันในวังมาตั้งแต่สมัยอยุธยา สามัญชนไม่สามารถเลี้ยงได้ มีมูลค่าสูง ซื้อขายได้ถึงหนึ่งแสนตำลึงทอง เมื่อเสียกรุงศรีอยุธยาครั้งที่สอง ถูกนำไปพม่าเพราะเห็นว่าเป็นทรัพย์สินมีค่า หลังจากนั้นก็สูญหายไปจากไทย ต่อมา สมเด็จพุฒาจารย์ พุทฺธสโร ท่องเที่ยวเมืองอยุธยาที่ร้างแล้ว ได้พบสมุดข่อยที่ไม่ถูกเผาซึ่งเอ่ยถึงแมวนี้ จึงให้คนไปไล่หาแมวนี้มาจนพบ จึงได้พันธุ์แมววิเชียรมาศกลับสู่ไทย
ลักษณะโดยทั่วไป > ลักษณะที่เป็นข้อเด่น

ขน ขนสั้นแน่นสีขาว หรือสีน้ำตาลอ่อน มีแต้มสีครั่ง หรือสีน้ำตาลไหม้ที่บริเวณใบหน้า หูทั้งสองข้าง เท้าทั้งสี่ หางและที่อวัยวะเพศ (ทั้งแมวเพศผู้และแมวเพศเมีย) รวมเก้าแห่ง ขณะที่อายุยังเป็นลูกแมว ขนจะออกสีครีมอ่อน ๆ หรือขาวนวล พอโตขึ้นสีจะค่อย ๆ เข้มขึ้นตามลำดับจนเป็นสีน้ำตาล (สีลูกกวาด)
หัว หัวไม่กลมหรือแหลมเกินไป หน้าผากใหญ่และแบน จมูกสั้น หูใหญ่ ตั้งสูงเด่นบนส่วนหัว
ตา สีฟ้า
หาง ยาว ปลายแหลมชี้ตรง โคนใหญ่และค่อย ๆ เล็กเรียวกลมไปจนสุดปลายหาง ขายาวเรียวได้สัดส่วนกับลำตัว
ลักษณะโดยทั่วไป > ลักษณะที่เป็นข้อด้อย

ขนยาวเกินไป มีแต้มสีไม่ครบทั้งเก้าแห่ง แต้มสีอื่นที่ไม่ใช่สีน้ำตาลไหม้ นัยน์ตาสองข้างเป็นคนละสีหรือเป็นสีอื่น ๆ ตาเอียง จมูกหัก หูไม่ตั้ง หางสั้นเกินไป (เมื่อยืนขาหลังให้ขนานกับหาง ความยาวของหางสั้นกว่าขาเกิน 3 นิ้ว) หางขอด หางหงิกงอ หางสะดุด ปลายหางคด ดุเกินไป เลี้ยงลูกไม่ดี
ในวัฒนธรรมสมัยนิยม

แมววิเชียรมาศใช้เป็นสัญลักษณ์ในการแข่งขันซีเกมส์ 1985 ที่กรุงเทพมหานคร และยังใช้เป็นสัญลักษณ์ของการแข่งขันซีเกมส์ 1995 ที่จังหวัดเชียงใหม่ มีชื่อว่า "สวัสดี" (Sawasdee)
นอกจากนี้ ในโครงการพิเศษ "แคทไอดอล" ของวงไอดอลซีจีเอ็มโฟร์ตีเอต มีแมวที่เป็นสมาชิกตัวหนึ่งที่เป็นสายพันธุ์วิเชียรมาศ ชื่อว่า "หอมนวล"
แมวมาเลศและแมววิเชียรมาศจากสมุดข่อยโบราณ
สัญลักษณ์ซีเกมส์ 1985
สัญลักษณ์ซีเกมส์ 1995 ชื่อ "สวัสดี"
แหล่งข้อมูลอื่น

| ด ค กสายพันธุ์แมวไทย |
| --- | --- | --- |
| แมวให้คุณ | กรอบแว่น • กระจอก • การเวก • เก้าแต้ม • โกนจา • จตุบท • แซมเสวตร • นิลจักร • นิลรัตน์ • ปัดเสวตร • มาเลศ • มุลิลา • รัตนกำพล • วิเชียรมาศ • วิลาศ • ศุภลักษณ์ • สิงหเสพย์ |  |
| แมวให้โทษ | กอบเพลิง • ทุพลเพศ • ปีศาจ • พรรณพยัคฆ์ • หิณโทษ • เหน็บเสนียด |  |
| สายพันธุ์อื่น | กลีบบัว • ขาวมณี • ท็องกินีส • เบอร์มีส • วิฬาร์กรุงเทพ |  |
↑  "ทาสแมวห้ามพลาด! CGM48 เปิดตัวไอดอลแมวทั้ง 6 ตัว พร้อมส่งมอบความน่ารักแก่แฟนคลับในโครงการ CAT IDOL by CGM48". THE STANDARD. 2021-08-02.
ปลาเกล็ดถี่

ระวังสับสนกับ ปลาเกล็ดถี่ (สกุล)
| ปลาเกล็ดถี่ |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: ปลาที่มีก้านครีบ Actinopterygii
อันดับ:: ปลาตะเพียน Cypriniformes
วงศ์:: วงศ์ปลาตะเพียน Cyprinidae
สกุล:: ปลาเกล็ดถี่ (สกุล) Thynnichthys (Bleeker, 1852)
สปีชีส์:: Thynnichthys thynnoides
ชื่อทวินาม
Thynnichthys thynnoides (Bleeker, 1852)

ชื่อพ้อง
 Leuciscus thynnoides Bleeker, 1852  Thynnichthys thai Fowler, 1937
ปลาเกล็ดถี่ เป็นปลาน้ำจืดชนิดหนึ่ง มีชื่อวิทยาศาสตร์ว่า Thynnichthys thynnoides จัดอยู่ในวงศ์ปลาตะเพียน (Cyprinidae) มีรูปร่างคล้ายปลาลิ่นหรือปลาหัวโต (Hypophthalmichthys molitrix) ที่มีขนาดเล็ก กล่าวคือ หัวโต ตากลมโต ลำตัวเพรียวแบนข้างเล็กน้อย ไม่มีหนวด ปากเล็กอยู่ปลายสุดของส่วนหัว ครีบหลังไม่มีก้านครีบแข็ง เกล็ดมีขนาดเล็กละเอียดมาก มีสีเงินแวววาวเมื่อถูกแสงและหลุดร่วงได้ง่าย ที่บริเวณเส้นข้างลำตัวมีประมาณ 58-65 เกล็ด  ข้อหางคอด ปลายครีบหางเว้าลึก ครีบทุกครีบสีจางใส ที่ฝาปิดแผ่นเหงืออกมีจุดสีคล้ำ ส่วนท้องสีขาวจาง
มีขนาดความยาวเต็มที่ประมาณ 25 เซนติเมตร พบกระจายพันธุ์ชุกชุมอยู่ทั่วไป โดยเฉพาะที่ราบลุ่มภาคกลางของประเทศไทย ไม่พบในลุ่มแม่น้ำสาละวิน และพบได้จนถึงคาบสมุทรมลายูและเกาะบอร์เนียว บางครั้งอาจพบปะปนอยู่กับกลุ่มปลาสร้อยด้วย โดยเฉพาะปลาสร้อยขาว (Henicorhynchus siamensis) อาจจะจำสับสนกันได้ เพราะมีลักษณะคล้ายกัน แต่ปลาสร้อยขาวมีเกล็ดขนาดใหญ่กว่ามาก
ปลาเกล็ดถี่เป็นปลาที่ใช้บริโภคกันในท้องถิ่น โดยมีชื่อเรียกอื่น ๆ อีก เช่น สร้อยเกล็ดถี่, นางเกล็ด, เรียงเกล็ด, ลิง, พรม เป็นต้น
แหล่งข้อมูลอื่น

รูปและข้อมูลจาก Fishbase.org
| ด ค กสัตว์น้ำประจำจังหวัดของไทย |
| --- | --- |
ภาคเหนือ:  ปลาบึก (เชียงราย, พะเยา)  ปลากา (เชียงใหม่, แพร่)  ปลาปากหนวด (น่าน)  กบทูด (แม่ฮ่องสอน)  ปลารากกล้วยชนิด Acantopsis choirorhynchos (ลำปาง)  อึ่งปากขวด (ลำพูน)  ปลาตะโกก (อุตรดิตถ์) 
ภาคตะวันออกเฉียงเหนือ:  ปลาเกล็ดถี่ (กาฬสินธุ์)  ปลาพรม (ขอนแก่น)  ปลาสลาด (ชัยภูมิ)  ปลาเผาะ (นครพนม)  ปลาบ้า (นครราชสีมา)  ปลาบู่กุดทิง (บึงกาฬ)  กุ้งฝอยชนิด Macrobrachium lanchesteri (บุรีรัมย์)  ปูทูลกระหม่อม (มหาสารคาม)  ปลากดคัง (มุกดาหาร)  ปลาชะโอน (ยโสธร)  ปลาหลดจุด (ร้อยเอ็ด)  ปลาเพ้าชนิด Bangana lippus (เลย)  กบนา (ศรีสะเกษ)  ปลากา (สกลนคร)  ปลานวลจันทร์น้ำจืด (สุรินทร์)  ปลายี่สก (หนองคาย)  ปลาสร้อยขาว (หนองบัวลำภู, อำนาจเจริญ)  ปลาสร้อยลูกกล้วย (อุดรธานี)  ปลาเทโพ (อุบลราชธานี) 
ภาคกลาง:  ปลากระโห้ (กรุงเทพมหานคร)  ปลาตะพากเหลือง (กำแพงเพชร)  ปลาแดง (ชัยนาท)  ปลาตะเพียนทอง (นครนายก, อ่างทอง)  กุ้งก้ามกราม (นครปฐม, พระนครศรีอยุธยา)  ปลาสวาย (นครสวรรค์)  ปลาเทพา (นนทบุรี)  ปลาบู่ทราย (ปทุมธานี)  จระเข้น้ำจืด (พิจิตร)  ปลากดคัง (พิษณุโลก)  แมงกะพรุนน้ำจืดชนิด Craspedacusta sowerbii (เพชรบูรณ์)  ปลาตะเพียนขาว (ลพบุรี)  ปลาสลิด (สมุทรปราการ)  หอยหลอดชนิด Solen regularis (สมุทรสงคราม)  ปลาทู (สมุทรสาคร)  ปูน้ำตกสระบุรี (สระบุรี)  ปลาช่อน (สิงห์บุรี)  ปลาก้างพระร่วง (สุโขทัย)  ปลาม้า (สุพรรณบุรี)  ปลาแรด (อุทัยธานี) 
ภาคตะวันออก:  ปลาบู่มหิดล (จันทบุรี)  ปลากะพงขาว (ฉะเชิงเทรา)  ปลาฉลามกบ (ชลบุรี)  ปลากะรังจุดฟ้าจุดเล็ก (ตราด)  ปลาตะโกก (ปราจีนบุรี)  ปลาพลวงทอง (ระยอง)  ปลาบ้า (สระแก้ว) 
ภาคตะวันตก:  ปลายี่สก (กาญจนบุรี, ราชบุรี)  ปลาตะพากส้ม (ตาก)  ปลานวลจันทร์ทะเล (ประจวบคีรีขันธ์)  ปลาเวียน (เพชรบุรี) 
ภาคใต้:  หอยชักตีน (กระบี่)  ปลาทู (ชุมพร)  พะยูน (ตรัง)  ปลาหมอ (นครศรีธรรมราช)  ปลาซิวข้างขวานใหญ่ (นราธิวาส)  ปลาสลิด (ปัตตานี)  เต่าตนุ (พังงา)  ปลากระแห (พัทลุง)  หอยมุกจาน (ภูเก็ต)  ปลาพลวงชมพู (ยะลา)  ปูเจ้าฟ้า (ระนอง)  ปลาตะกรับ (สงขลา)  ปลาการ์ตูนส้มขาว (สตูล)  ปลาตะพัดเขียว (สุราษฎร์ธานี) 
| --- | --- |
การแยกแยะหน่วยอนุกรมวิธาน:  Wikidata: Q2919230  BOLD: 367058  EoL: 223864  FishBase: 16209  GBIF: 5207541  iNaturalist: 188562  IRMNG: 10159218  ITIS: 690187  IUCN: 188079  NCBI: 643450  WoRMS: 1015067
ฮาน โซโล
บทบาท > ต้นกำเนิด

ฮาน โซโล เกิดบนดาวเคราะห์คอเรลเลียซึ่งเป็นเวลาหลายปีที่ผ่านมาของสาธารณรัฐกาแลกติก ราวประมาณปีที่ 32 ก่อนยุทธการที่นาบู บางครั้งภายหลังจากที่เขาได้มีชื่อเสียงโด่งดัง ได้มีการเล่าข่าวลือโดยนักล่าเงินรางวัล นามว่า Snivvian ว่า ฮานเป็นผู้สืบเชื้อสายของเจ้าชาย-พลเรือเอกที่มีนามว่า Jonashe Solo สมาชิกของราชวงศ์คอเรลเลียที่มีแต่ยุคโบราณ ในช่วงปีแรกของเขา พ่อของเขาทำงานในอู่ต่อเรือของบริษัทวิศกรรมคอเรลเลีย ได้มีการสร้างยานต่างๆ เช่น ยานขนส่งสินค้าขนาดเบา รุ่น YT-1300(มิลเลนเนี่ยม ฟาลค่อน) จนกระทั่งเขาถูกไล่ออก พ่อของโซโลอยากให้ลูกชายออกจากดาวคอเรลเลียบนยานลำนี้ แต่ไม่สามารถทำได้ ตามที่ฮานได้กล่าวว่า เขาไม่เคยสนิทสนามกับพ่อของเขาเลย เมื่อถึงจุดหนึ่ง พ่อของเขาได้พาลูกชายไปยังที่โรงงานขนส่งสินค้าที่เขาทำงานอยู่ พ่อของเขาได้ชี้ให้เห็นว่ายานที่ถูกขึ้นนั้นได้สร้างคุณูปการต่อระบบดาวกาแลคซี แต่พวกเขาต่างไม่ให้ความสำคัญในที่สุด พ่อของเขาได้กล่าวกับลูกชายว่าเขาไม่ได้ตั้งใจจะสร้างยานขึ้นมา แต่พวกเขาจะบินออกไป พ่อของเขาได้ทอดทิ้งเขาในเวลาต่อมา เมื่อถึงจุดหนึ่ง เขาได้พบกับ Ithorian ชาว Pjolan
บทบาท > ทำงานให้กับแก็งหนอนขาว

ภายหลังจากพ่อของเขาได้จากไป ฮานได้เข้าไปมีส่วนเกี่ยวข้องกับแก็งอาชญากรรมที่มีชื่อว่า แก็งหนอนขาว ทำหน้าที่เป็น scrumrat(งานประเภทเด็กรับใช้ที่ใช้ให้ไปทำงานแบบสกปรก เช่น ขโมยของ) เขาได้พบกับเพื่อนในที่ทำงานเดียวกันที่ชื่อว่า คีร่า จนกระทั่งเขามีอายุสิบแปดปี เขาได้มีชีวิตอยู่ภายใต้คำสั่งของแก็งหนอนขาวที่มีหัวหน้าที่เป็นเอเลี่ยนสายพันธุ์ Grindalid นามว่า เลดี้ ฟรอกซิมา เวลาต่อมาฮานและคีร่าได้มีความสัมพันธ์อย่างลึกซึ่ง ครั้งหนึ่งฮันได้รับภารกิจในการนัดเจรจาเพื่อทำการแลกเปลี่ยน แต่ต้องล้มเหลวและเกิดการยิงปะทะ ฮานได้ต่อสู้เอาชีวิตรอดพร้อมกับฉกสิ่งของนั้นคือ ขวดบรรจุด้วยแร่ธาตุที่มีชื่อว่า โคแอกเซียม เป็นแร่ธาตุที่หายากไว้ใช้สกัดทำเป็นเชื้อเพลิงยานอวกาศซึ่งมีราคาแพงมาก ฮานได้วางแผนที่จะหลบหนีออกจากแก็งหนอนขาวและดาวคอเรลเลียไปพร้อมกับคีร่า คนรักของเขา แต่พวกเขาถูกจับได้และถูกส่งตัวไปหาเลดี้ฟรอกซิมา เลดี้ฟรอกซิมาจึงสั่งให้ทำการลงโทษทั้งสองแต่ฮานได้ใช้ไวพริบด้วยการปาก้อนหินใส่กระจกทำให้แสงแดงเข้ามาในห้อง ซึ่งเอเลี่ยนสายพันธุ์ Grindalid อย่างเลดี้ฟรอกซิมาแพ้แสงแดดอย่างรุนแรงจนได้รับบาดเจ็บ ฮานและคีราได้อาศัยเหตุการณ์ชุลมุนครั้ง ทำการขึ้นยานสปีดเดอร์หลบหนีออกมาได้สำเร็จ
ในขณะที่กำลังหลบหนี ฮานและคีร่าได้หลบหนีไปยังด่านของจักรวรรดิซึ่งพวกเขาได้ใช้โคแอกเซียมทำการติดสินบนกับเจ้าหน้าที่เพื่อให้พวกเขาผ่านพ้นไปได้ ฮานสามารถเดินผ่านไปได้เป็นคนแรก ในขณะที่คีร่ากำลังจะเข้าตามไปแต่ถูกพวกแก็งหนอนขาวเห็นเข้าและดึงเธอออกมาและเจ้าหน้าที่ทำการปิดประตู ฮานได้สัญญาจะกลับมาช่วยเธอแน่ ในที่สุดคีร่าถูกจับตัวไปโดยแก็งหนอนขาว ฮานได้หลบหนีให้พ้นจากสายตาของสตอร์มทรูปเปอร์ที่กำลังตรวจลาดตระเวนบนด่าน ฮันได้หันไปมองรอบๆจนพบศูนย์รับสมัครทหารแห่งจักรวรรดิ
บทบาท > ทำหน้าที่รับใช้ในจักรวรรดิกาแลคติก > กลายเป็น "ฮาน โซโล"

โชคดีนะ ฮาน โซโล คงอีกไม่นานหรอกที่นายจะบินได้แล้ว
ไม่นานหลังจากผลัดพรากจากคีร่า ฮานได้เข้ามาในพื้นที่ด่านและพยายามที่จะสมัครเข้ามาเป็นทหารเรือแห่งจักรวรรดิ เมื่อถูกถามชื่อของนามสกุลคืออะไร ฮานได้ตอบว่า เขาไม่มีนามสกุลและอยู่เพียงคนเดียวมาตลอด ด้วยเหตุนี้เองเขาจึงได้รับการตั้งนามสกุลเป็น "โซโล" โดยเจ้าหน้าที่รับสมัครทหารที่มีชื่อว่า Drawd Munbrin ฮานได้ตั้งเป้าหมายว่าจะเป็นนักบินมืออันดับหนึ่งและจะกลับมายังดาวคอเรลเลียเพื่อตามหาคีร่า
บทบาท > วีรกรรมในสงครามกลางเมือง (ปีที่ 0-4 หลังยุทธการยาวิน) > ออกเดินทาง

ฮานและชิวแบคคาเจรจากับลุคและโอบีวันเรื่องที่จะไปส่งพวกเขาที่อัลเดอรานและโอบีวันก็ตกลงที่จะจ่ายเงิน17,000เหรียญ กรีโดลูกน้องของแจบบา เดอะ ฮัทท์ได้มาทวงเงินหนี้คืนแต่ฮันได้ยิงปืนใส่กรีโดจนตาย ต่อมาแจบบาเจ้าหนี้ได้มาทวงหนี้ด้วยตัวเอง แต่ฮานได้อ้างว่าจะต้องไปส่งลูกค้าที่อัลเดอรานแล้วจะเอาหนี้มาคืนทีหลัง จากนั้นพวกสตอร์มทรูปเปอร์ได้ไล่ล่าพวกเขาที่แอบซ่อนซีทรีพีโอกับอาร์ทูดีทูเอาไว้
ฮานจึงขับยานมิลเลนเนียม ฟอลคอนไปส่งพวกลุคที่อัลเดอราน และได้โม้ว่ามิลเลนเนี่ยม ฟาลค่อนของเขาเร็ว14พาเซ็ค และเร็วพอที่จะแซงยานของพวกจักรวรรดิ แต่พบว่าอัลเดอรานถูกทำลายยานมิลเลเนี่ยมถูกดาวมรณะดึงเข้าไป พวกเขาจึงต้องหาทางปิดเกราะที่กั้นยานเอาไว้ ฮานและลุคจึงปลอมตัวเป็นสตอร์มทรูปเปอร์เพื่อจะไปช่วยเจ้าหญิงเลอาแต่พอช่วยเสร็จ ก็ต้องถูกพวกพวกสตอร์มทรูปเปอร์ไล่ล่า ฮันไม่เห็นด้วยที่เจ้าหญิงเลอาให้มุดเข้าไปในท่อบดขยะแต่ก็ต้องจำใจเข้าไป ฮาน,ลุคและเลอาเกือบถูกเครื่องบดขยะบดแต่โชคดีที่ซีทรีพีโอสั่งให้อาร์ทูดีทูหยุดการทำงานของเครื่องบดขยะ และได้ขึ้นยานแต่ต้องเสียโอบีวันที่สู้กับดาร์ธเวเดอร์ไป  ฮันและลุคได้ร่วมมือกันยิงยานทายไฟต์เตอร์ของพวกจักรวรรดิด้วยปืนของมิลเลนเนี่ยม ฟาลค่อนตกทุกเครื่องและฮันก็ได้มาส่งลุค,เลอาและหุ่นทั้ง2ที่ดาวยาวินสำเร็จ
บทบาท > วีรกรรมในสงครามกลางเมือง (ปีที่ 0-4 หลังยุทธการยาวิน) > ในยุทธการยาวิน

ตอนที่พวกลุคอยู่ในฝูงบินโร้กที่จะทำหน้าที่ทำลายดาวมรณะ ฮานได้ขับยานกลับมาหาลุคอีกครั้งและได้ช่วยกันทำลายดาวมรณะสำเร็จ ลุคและฮานได้รับรางวัลจากเลอาด้วยกันและได้ขึ้นเป็นผู้พันของพันธมิตรฟื้นฟูสาธารณรัฐ
บทบาท > วีรกรรมในสงครามกลางเมือง (ปีที่ 0-4 หลังยุทธการยาวิน) > ในยุทธการฮอธ

กลุ่มกบฎได้ไปตั้งฐานทัพที่ดาวฮอธ ฮานซึ่งต้องการที่จะไปคืนหนี้แจบบาจึงได้สั่งให้ซ่อมยาน แต่ลุคได้ถูกมนุษย์หิมะทำร้ายระหว่างทางขณะไปเป็นยามลาดตระเวน ฮานได้ผ่าท้องของสัตว์ล่าตระเวนของลุคที่หนาวตายแล้วนำมาห่มตัวลุคไว้ จากนั้นนักบินโร้กสองได้มาช่วยพวกเขาเอาไว้ ต่อมาจักรวรรดิกาแลกติกได้ส่งกองทัพไปจู่โจมฐานทัพของพวกกบฎ พวกฮันซึ่งได้แก่ตัวฮานเอง,เลอา,ชิวแบคคา,ซีทรีพีโอได้ขับยานมิลเลเนี่ยม ฟาลค่อนหลบหนีจากพวกจักรวรรดิ
บทบาท > วีรกรรมในสงครามกลางเมือง (ปีที่ 0-4 หลังยุทธการยาวิน) > ถูกแช่ในแท่งคาร์บอน

"ฉันรักคุณ"
"ผมรู้อยู่แล้ว"
พวกฮานได้ขับมิลเลเนี่ยม ฟาลค่อนลงไปที่นครเมฆาดาวเบสพิน ฮานได้รับการต้อนรับจากแลนโด คาลริสเซียนเพื่อนสนิทและเพื่อนรักของเขา เลอาบอกว่าแลนโดดูไม่น่าไว้ใจแต่ฮานไม่เชื่อเลอา แลนโดได้ชักชวนให้ฮานไปรับประทานอาหาร แต่ฮานพบว่าเพื่อนของเขาได้ทรยศเขาซึ่งมีดาร์ธเวเดอร์รอเขาอยู่แล้ว ฮานยิงปืนใส่เวเดอร์แต่ไม่โดน พวกฮานได้หนีจากพวกทหารแต่หนีไม่ทันจึงถูกจับ และถูกพวกจักรวรรดิแช่แข็งในแท่งคาร์บอนก่อนถูกแช่แข็งเลอาได้บอกกับเขาว่า
ฮานได้ถูกแช่แข็งในแท่งคาร์บอน และถูกส่งไปที่รังของแจบบา เดอะ ฮัทท์โดยลูกน้องของเขาโบบา เฟทท์
บทบาท > วีรกรรมในสงครามกลางเมือง (ปีที่ 0-4 หลังยุทธการยาวิน) > ถูกช่วยเหลือ

ลุคได้ส่งซีทรีพีโอและอาร์ทูดีทูไปเป็นทูตเจรจาในการคืนฮานในแท่งคาร์บอนจากแจบบา เดอะ ฮัทท์ ในข้อความลุคจะให้หุ่นทั้ง2ตัวเป็นของชำร่วย แต่ถ้าไม่ยอมทำตามลุคจะมาช่วยฮานเอง ซึ่งลุครู้อยู่แล้วว่าแจบบาไม่ยอมทำตามแน่นอน แจบบาไม่ยอมทำตามสัญญาเขาจึงสั่งให้หุ่นทั้ง2ไปล้างสมอง แต่เลอาที่ใส่หน้ากากได้มาช่วยซีทรีพีโอไว้และได้มาช่วยกันหลอมเหลวฮานที่อยู่ในแท่งคาร์บอน ฮันตาพร่ามัวฮันจึงถามว่า
แต่ถูกแจบบาจับได้ ลุคจึงเดินทางมาหาแจบบาเอง แจบบาใช้กับดักจับลุคลงไปในห้องที่มีอสุรกาย แต่ลุคก็เอาชนะมาได้ แจบบาจึงจับพวกลุคลงปากอสุรกาย ลุคแกล้งทำเป็นกระโดดลงไปและรับไลท์เซเบอร์ที่กระเด็นมาจากอาร์ทูดีทูและได้ช่วยฮาน ฮานได้ยิงปืนใส่หนวดของอสุรกายที่กำลังมัดขาของแลนโดและช่วยแลนโดไว้ได้ ฮานช่วยลุคกันถล่มเรือลอยฟ้าของแจบบาและได้พาเพื่อน ๆ ทุกคนหนีไปจากเรือลอยฟ้าที่กำลังจะระเบิดได้ในที่สุด
บทบาท > วีรกรรมในสงครามกลางเมือง (ปีที่ 0-4 หลังยุทธการยาวิน) > ในยุทธการเอนดอร์

พวกฮานได้รับหน้าที่จากกองกำลังกบฎให้ไปจู่โจมพวกกองทัพบนดาวเอนดอร์ แต่ก็ถูกพวกอีว็อกจับตัวไว้ เขาได้สั่งให้ซีทรีพีโออ้างว่าเป็นพระเจ้า แต่แทนที่จะเป็นอย่างนั้นซีทรีพีโอได้เล่าเรื่องราวทั้งหมดให้ฟังพวกอีว็อกจึงปล่อยตัวเขาไป แต่พวกกองทัพจักรวรรดินั้นแข็งแกร่งและมีกำลังพลมากเกินไป พวกฮานจึงเสียเปรียบ แต่หลังจากที่จักรพรรดิตายพวกจักรวรรดิก็ล่มสลาย
ฮานได้ไปร่วมงานฉลองกับพวกอีว็อกและจะไม่เป็นตัวกขค.ให้ระหว่างลุคกับเลอา แต่เลอาได้บอกว่าลุคเป็นพี่ของหล่อน ฮานกับเลอาจึงได้รักกันในที่สุด
บทบาท > ใช้ชีวิตกับเลอา (ปีที่ 4-34 หลังยุทธการยาวิน)

หลังจากศึกเอนดอร์จบลง ฮานได้แต่งงานกับเลอาจนมีลูกคนหนึ่งชื่อว่า เบ็น โซโล ซึ่งมีพลังสัมผัสเหมือนแม่และลุงอย่างลุค สกายวอล์คเกอร์ แต่ทว่าเบ็นกลับหันไปสู่ด้านมืดกลายเป็น ไคโล เร็น เป็นอัศวินแห่งปฐมภาคีไป ฮานเสียใจมากและได้แยกตัวออกจากเลอาพร้อมกับชิวแบคคา แต่โชคร้าย ยานมิลเลนเนี่ยม ฟาลค่อนของเขากลับถูกขโมยไป
บทบาท > สงครามครั้งใหม่ (ปีที่ 34 หลังยุทธการยาวิน) > การกลับมา

หลายปีต่อมา หลังจากที่ยานมิลเลนเนี่ยม ฟาลค่อนของเขาได้ถูกขโมยไป ฮันกับชิวแบคคาได้กลับมาเป็นนักขนของเถื่อนเช่นเดิม และได้มาตรวจสอบค้นหายานของเขาที่ท่าจอดยาน และยานของเขาได้กลับมาหาเขาโดยฮันได้รับรู้ว่าเรย์และฟินน์เป็นผู้ที่ขับยานมา ฮานสั่งให้ชิวอี้ไล่พวกเรย์ลงจากยานด้วยกระสวยอวกาศ แต่พวกเรย์ไม่ยอม เรย์ได้เล่าเรื่องราวของสกายวอล์คเกอร์ และฮานก็ได้บอกว่าเรื่องพวกนั้นไม่ใช่ตำนานแต่เป็นเรื่องจริง ต่อมาได้มีพวกสลัดอวกาศมาไล่ต้อนทวงเงินจากฮัน ทำให้ฟินน์และเรย์โดนลูกหลงไปด้วยแต่ฮานและเรย์ได้ร่วมมือกันจัดการกับสัตว์ประหลาดของพวกสลัดอวกาศเพื่อช่วยเหลือฟินน์ และฮานก็ได้พาพวกเรย์ออกเดินทางไปหามาส คานาต้าด้วยกัน
บทบาท > สงครามครั้งใหม่ (ปีที่ 34 หลังยุทธการยาวิน) > พบสหายเก่า

ฮานได้เดินทางมาที่ผิวดาวทักโคดานาและได้มอบปืนเลเซอร์ให้กับเรย์ไว้ใช้ ต่อมาเขาและพรรคพวกได้เดินทางไปหามาส คานาต้าที่บาร์แห่งหนึ่ง มาสได้บอกกับพวกฮานว่าเขานั้นเก็บไลท์เซเบอร์ของอนาคิน สกายวอล์คเกอร์ที่ดาวเบสพินไว้ จากนั้นพวกปฐมภาคีได้ใช้ลำแสงที่มีอณุภาพสูงจ่อมาที่ทักโคดานา พวกฮันต้องต่อสู้กับพวกสตอร์มทรูปเปอร์ ซึ่งเรย์ได้ถูกพวกปฐมภาคีจับตัวไปไว้ที่ฐานสตาร์คิลเลอร์ แต่โชคดีที่พวกกองกำลังฝ่ายต่อต้านมาช่วยไว้ก่อน ฮานได้พบกับเลอาอีกครั้งและได้พูดคุยกัน ต่อมาฮันและพรรคพวกได้เดินทางไปที่ฐานของกองกำลังฝ่ายต่อต้านเพื่อให้บีบีเอทมาส่งแผนที่สำหรับตามหาลุค สกายวอล์คเกอร์  และได้เดินทางไปทำลายฐานสตาร์คิลเลอร์ร่วมกับชิวแบคคาและฟินน์ เนื่องจากฟินน์บอกว่าตัวเองสามารถปิดเกราะของฐานได้
บทบาท > สงครามครั้งใหม่ (ปีที่ 34 หลังยุทธการยาวิน) > เสียชีวิต

ฮานได้ถูกฟินน์โกหกว่าสามารถปิดเกราะได้ ซึ่งจริง ๆ ฟินน์ต้องการจะมาช่วยเรย์ ระหว่างทางในฐานสตาร์คิลเลอร์ฮันและฟินน์ได้มาพบกับเรย์ที่หนีออกมาได้ด้วยพลังระหว่างทาง แต่ก็ถูกขัดขวางโดยไคโล เร็น ฮานพยายามเกลี้ยกล่อมลูกชายให้กลับไปหาเขาและเลอา เมื่อได้ฟังพ่อพูดดังนั้น ไคโล เร็น ก็เกิดลังเลอยู่ครู่หนึ่ง แต่ในที่สุดเขาก็ยอมจำนนต่อด้านมืด เร็นใช้กระบี่แสงแทงทะลุอกฮานจนเสียชีวิต และตกลงจากสะพานของฐานสตาร์คิลเลอร์ไปในที่สุด สร้างความเจ็บปวดและโศกเศร้า ให้กับสหายอย่าง ชิวเบคก้า เป็นอย่างมาก ลุคที่อยู่บนดาวอัคโต ก็สัมผัสได้ถึงการตายของเขาเช่นกัน
เบื้องหลัง > ฮานยิงก่อน

ภาพยนตร์สตาร์ วอร์สฉบับพิเศษปรับปรุงใหม่ปี ค.ศ. 1997 มีการเปลี่ยนแปลงรายละเอียดในฉากที่ฮาน โซโล ยิงปืนแสงสังหารกรีโดลง โดยฉบับเดิมนั้นฮานยิงปืนแสงสังหารกรีโดก่อนที่กรีโดจะทันหยิบปืน แต่ในฉบับพิเศษนั้นได้ปรับปรุงใหม่ทำให้กรีโดยิงปืนก่อนหน้าฮันครู่หนึ่งแต่ไม่โดน จากนั้นฮันจึงยิงปืนสวนสังหารกรีโด ผู้ชมหลายคนแสดงความไม่พอใจต่อการปรับปรุงนี้
แหล่งข้อมูลอื่น

Han Solo ใน Star Wars Databank
Han Solo ใน Wookieepedia: The Star Wars Wiki
| ด ค กสตาร์ วอร์ส: อุบัติการณ์แห่งพลัง |
| --- | --- |
ตัวละคร:  ฮาน โซโล  ลุค สกายวอล์คเกอร์  เลอา ออร์กานา  ไคโล เร็น  เรย์  ฟินน์  โพ ดาเมรอน  ชิวแบคคา  บีบีเอท  ซีทรีพีโอ  อาร์ทูดีทู  พลเรือเอกแอ็คบาร์  สตอร์มทรูปเปอร์ 
ยานอวกาศ:  มิลเลนเนี่ยม ฟาลค่อน  ยานพิฆาตดารา  ทายไฟต์เตอร์  เอ็กซ์วิงไฟต์เตอร์ 
ยานพาหนะ:  วอล์คเกอร์  สปีดเดอร์ไบค์ 
แฮร์ริสัน ฟอร์ด